# Gameking

### Από τη Βικιπαίδεια, την ελεύθερη εγκυκλοπαίδεια

Το GameKing είναι μία οκτάμπιτη φορητή κονσόλα (παιχνιδομηχανή) που κατασκευάζεται απο την Κινέζικη εταιρία TimeTop και παρουσιάστικε για πρώτη φορά το 2003. Βασίζεται στον μικροεπεξεργαστή 6502 χρονισμένο στα 6.0 MHz και υπάρχει σε δύο εκδόσεις, το αρχικό Gameking και το GameKing II, με κυρίως αισθητικές και ελάχιστα λειτουργικές διαφορές.

Πιο συγκεκριμένα, το πρωτότυπο GameKing είναι κατασκευασμένο ώστε να μοιάζει με το Game Boy Advance και υπάρχει σε πολλά παστέλ χρώματα, είτε διάφανα είτε αδιάφανα και χρησιμοποιεί 2 μπαταρίες μεγέθους AAA. Το πρωτότυπο GameKing δεν έχει φωτιζόμενη οθόνη, ενώ ο "διάδοχός" του το GameKing II έχει αυτο το χαρακτηριστικό.

Το GameKing IΙ απο την άλλη μοιάζει εξωτερικά με το Sony PSP, έχει πιο μουντά χρώματα ( μαύρο, γκρί , λευκό ή ουρανί) και χρησιμοποιεί uses 3 μπαταρίες μεγέθους AAA, απο τις οποίες μόνο 2 χρησιμεύουν για να τροφοδοτήσουν τα κυκλώματα Gameking, ενώ η τρίτη τροφοδοτεί ταυτόχρονα και τον φωτισμό της οθόνης και τον ενσωματομένο ενισχυτή ήχου. Η συσκευή μπορεί ακόμη να δουλέψει και με 2 μόνο μπαταρίες αλλά χωρίς ήχο και φωτισμό.

Και τα δύο μοντέλα είναι πάντως 100% συμβατά μεταξύ τους, μπορούνε να χρησιμοποιήσουν τα ίδια παιχνίδια/κασέτες, αμφότερα έχουνε ρυθμιστικά έντασης και αντίθεσης οθόνης, η οποία είναι και στις δύο περιπτώσεις μια ασπρόμαυρη οθόνη LCD. Επίσης, και τα δύο διαθέτουν μια εξωτερική σύνδεση για πηγές συνεχούς ρεύματος με την μορφή μιας υποδοχής minijack των 3.5 χιλιοστών, που ωστόσο στερείται οποιασδήποτε ένδειξης πολικότητας και λειτουγίας, και η ύπαρξη της μόλις που αναφέρεται στα εγχειρίδια της συσκευής. Το GameKing χρειάζεται 3V ΣΡ, ενώ το GameKing2 χρειάζεται 4.5V ΣΡ με την ιδιαιτερότητα ότι χρειάζεται τουλάχιστον μια μπαταρία (την τρίτη) για να συνεχίσει να δουλέυει κανονικά ο ήχος και ο φωτισμός της οθόνης

Το Gameking 2 σε δράση

Η κονσόλα διαθέτει μια μικρή επιλογή γνωστών παιχνιδιών (17) αν και ο κατασκευαστής διατείνεται ότι υπάρχουν ίσαμε 37.

Τα περισσότερα παιχνίδια είναι κλώνοι διάσημων τίτλων της παιχνιδομηχανής NES, του C64 ή του Atari 2600, με πολύ χαμηλότερης ανάλυσης γραφικά. Τα παιχνίδια έρχονται σε κασέτες παρόμοιες εμφανισιακά με εκείνες του αρχικού Game Boy με τυπικό μέγεθος 128KB.

Και το GameKing και το GameKing II έχουνε 3 ενσωματωμένα παιχνίδια.

- Drifter, ένας κλώνος του Wonder Boy - Adventure Island.
- 2003, ένας κλώνος του 1942 (video game).
- Miner, ένας κλώνος του Bomberman.

Η κονσόλα διαθέτει ένα σχετικά εξελιγμένο ηχητικό κύκλωμα, ικανό να παράγει πολυφωνική μουσική, ηχητικά εφφέ και να αναπαράγει ψηφιακά δείγματα ήχου.

Παρ'όλα αυτά, η κονσόλα έχει ανεξήγητα εξοπλιστεί με μια απίστευτα χαμηλής ποιότητας ασπρόμαυρη οθόνη υγρών κρυστάλλων, υποστηρίζοντας μόνο 4 αποχρώσεις του γκρί και έχοντας πολύ χαμηλή ανάλυση (48 επί 32 ικονοστοιχείων) και συχνότητα ανανέωσης, όπως και δύσχρηστα ρυθμιστικά αντίθεσης και κακή ορατότητα υπο ορισμένες γωνίες. Έτσι, τα γραφικα του Gameking δεν συγκρίνονται καν με εκείνα ενός ασπρόμαυρου Gameboy.

Η κονσόλα, όντας καινούργιο σχετικά προϊόν, δεν έχει γίνει ιδιαίτερα δημοφιλής κυρίως λόγω των φτωχών της γραφικών, που υπολείπονται αρκετά των δυνατοτήτων των υπόλοιπων υποσυστημάτων της. Παρ'όλα αυτά η κονσόλα έχει κινήσει το ενδιαφέρον αρκετών συλλεκτών σπάνιου υλικού και ηλεκτρονικών υπολογιστών ανα τον κόσμο, και αρκετοί βρίσκουν τα παιχνίδια της διασκεδαστικά παρά τα φτωχά γραφικά, με κύριο επιχείρημα τους ότι τα παιχνίδια είναι σε γενικές γραμμές καλοφτιαγμένα -λαμβάνοντας υπόψη φυσικά τους περιορισμούς στα γραφικά- με καλό ήχο και έλεγχο καθώς και επιμέρους στοιχεία παιχνιδιού που δεν υπολείπονται σχεδόν καθόλου σε σχέση με άλλες γνωστές κονσόλες.

Η κακή ποιότητα των εγχειρίδιων χρήσης της κονσόλας και των παιχνιδιών της, περιέχοντα ένα σωρό δυσνόητες "Engrish" ή "Chinglish" μεταφράσεις (αρχικά απο τα Κινέζικα στα Αγγλικά, και απο εκεί στα Ελληνικά), ανακριβείς ή ηθελημένα ψευδείς πληροφορίες (πολλές φορές ακόμη και οι τίτλοι των παιχνιδιών αναγράφονται λάθος) καθώς και άλλα στοιχεία όπως οι εικόνες που είναι τυπωμένες στα κουτιά των κασετών -και τυπικά κλεμμένες απο άλλους τίτλους παιχνιδιών- αποτελούν ένα ακόμη χιουμοριστικό στοιχείο -ακόμη και μια "προστιθέμενη αξία"- που εκτιμούνε οι περισσότεροι κάτοχοι και συλλέκτες του GameKing.

Υπάρχουν ακόμη και αξιόλογες προσπάθειες να αναλυθεί και να επαναπρογραμματιστεί το Gameking απο κάποια άτομα, βλέπε τις εξωτερικές διασυνδέσεις. Προς το παρόν πάντως δεν είναι διαθέσιμος κανένας εξομοιωτής για το μηχάνημα.

## [Επεξεργασία] Εξωτερικές διασυνδέσεις

- Μια σελίδα με αναλυτικές πληροφορίες για το Gameking και τα παιχνίδια του, καθώς και πολύ αναλυτικές τεχνικές λεπτομέρειες.
- Το Gameking και το Gameking II όπως παρουσιάζονται στο consoledatabase.com

Ανακτήθηκε από "http://el.wikipedia.org../../../g/a/m/Gameking.html"

Κατηγορίες: Παιχνιδομηχανές | Κίνα

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English